[{"text_idx": "#000000", "text": "La nova estraro de Internacia Ligo de Esperantistaj Instruistoj (ILEI) kun la helpo de la eldonejo Edistudio (Italio) eldonis du librojn."}, {"text_idx": "#000001", "text": "La unua libro estas traduko de la verkoj de la itala kuracistino kaj esperantistino Antonietta Bernardoni, kolektitaj fare de Ermanno Tarracchini kaj de Kolektivo Bernardoni sub la titolo La c\u0302iutaga vivo kiel historio. Sen timoj kaj sen psikiatrio G\u0302in tradukis Alessandra Madella kaj Luigia Oberrauch. Edistudio zorgis praktike pri la eldono."}, {"text_idx": "#000002", "text": "Temas pri 100-pag\u0302a kolekto de kelkaj notoj, skribitaj en malsamaj tempoj kaj en diversaj situacioj, tamen la tuto donas akuratan bildon pri s\u0302ia laboro, celanta ebligi al homoj ne deprimig\u0302i antau\u0306 la malfacilaj\u0302oj de la vivo kaj konservi au\u0306 retrovi sian lokon en la lukto por pli justa socio."}, {"text_idx": "#000003", "text": "Same c\u0302e Edistudio aperis L\u2019esperanto: facilita\u0300 di apprendimento e aiuto nello studio di altre lingue \u2013 300-pag\u0302a libro de Alessandra Madella en la itala pri la historio de la eksperimentoj, kiuj montras, ke Esperanto estas facile lernebla kaj propedeu\u0306tika lingvo. La unua bazo de la libro estis la scienca dokumento, pretigita por la instrua projekto \u201c30 Oraj Horoj\u201d de Itala Instituto de Esperanto kaj ILEI."}, {"text_idx": "#000004", "text": "C\u0302i tiu volumo prezentas la jarcentan historion de eksperimentoj pri instruado de Esperanto en diversaj partoj de la mondo, por montri, ke la internacia lingvo ne nur estas facile lernebla, sed povas subteni studentojn kaj en la studado de aliaj lingvoj, inkluzive de la propra gepatra, kaj en la kazo de specifaj lernmalkapabloj."}, {"text_idx": "#000005", "text": "Legu pli kaj mendu c\u0302e:"}, {"text_idx": "#000008", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000009", "text": "Demonstraj versioj de \u201cLa Ondo\u201d"}, {"text_idx": "#000010", "text": "Musklaku la kovrilon por legi pliajn informojn."}]